
ΔΣ08724072012
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 24ης Ιουλίου 2012
Στην Αθήνα σήμερα, 24 Ιουλίου 2012, ημέρα Τρίτη και ώρα 13:00, συνήλθε σε  έκτακτη συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Καλλίρης Κων/νος Ζωγράφου, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Μαλούτας Λάζαρος Κοζάνης, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Βιρβιδάκης Κυρίακος Χανίων, Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Ιωακειμίδης Γεώργιος Νίκαιας-Αγ.Ι.Ρέντη, Καμίνης Γεώργιος Αθηναίων, Καρύδας Απόστολος Σιντικής, Λυμπέρης Ιωάννης Ήλιδας.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 87η
ΘΕΜΑ: 
Θέματα Επιτροπής Κοινωνικής Πολιτικής, Απασχόλησης και Αλληλεγγύης.

Το Διοικητικό Συμβούλιο της ΚΕΔΕ αφού άκουσε εισήγηση από τον κ. Σ. Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης, σχετικά με τις προτάσεις της Επιτροπής για τα τρέχοντα και εκκρεμή κοινωνικά ζητήματα της Αυτοδιοίκησης (Δομές φύλαξης παιδιών, Πρόγραμμα «Βοήθεια στο Σπίτι», Πρόγραμμα κατ’ οίκον φροντίδα συνταξιούχων, Κέντρα Πρόληψης της Εξάρτησης), 

ύστερα από διαλογική συζήτηση,

Αποφασίζει ομόφωνα

1. Εγκρίνει τις προτάσεις της Επιτροπής Κοινωνικής Πολιτικής, Απασχόλησης και Αλληλεγγύης, ως κάτωθι:
2. Δράση εναρμόνισης οικογενειακής και επαγγελματικής ζωής (Παιδικοί, Βρεφονηπιακοί, ΚΔΑΠ, ΚΔΑΠ-ΜΕΑ) στο πλαίσιο του ΕΣΠΑ.

· Να υπάρξει 100% κάλυψη των αιτήσεων των μητέρων για την σχολική χρονιά 2012-2013.

· Να προβλεφθεί το ποσό του 1 δις ευρώ για τα επόμενα τρία (3) έτη (330 εκ. ευρώ κατά έτος), μέσα από την αναθεώρηση του ΕΣΠΑ.

· Για τις Περιφέρειες Στερεάς Ελλάδας και Νοτίου Αιγαίου να προβλεφθεί εθνική χρηματοδότηση από τον Κρατικό Προϋπολογισμό για την ομαλή συνέχιση λειτουργίας των δομών.

3. Πρόγραμμα «Βοήθεια στο σπίτι».

· Να υπάρξει συγχρηματοδότηση, ενός μέρους του προγράμματος από Ευρωπαϊκούς πόρους για τη διασφάλιση της συνέχισης του προσωπικού.

· Δεδομένου δε της διαφαινόμενης δυσκολίας να ξεκινήσει το νέο πρόγραμμα από 1/10/2012, να προβλεφθεί παράταση του προγράμματος έως 31/12/2012.

4. Πρόγραμμα κατ’ οίκον φροντίδας συνταξιούχων.

Ως προς τους ωφελούμενους του προγράμματος, θα πρέπει να ενταχθούν:

· Συνταξιούχοι, άνω των 65 ετών, που διαβιούν μόνοι τους, μη δυνάμενοι να αυτοεξυπηρετηθούν.

· Άτομα με αναπηρία πάνω από 50%.και κάτω από 65 ετών

· Ευπαθείς ομάδες, ανεξαρτήτου ορίου ηλικίας με χρόνια προβλήματα υγείας (π.χ. πολυτραυματίες ,κ,ά.) 

· Να εξυπηρετούνται και οι  ανασφάλιστοι πολίτες των ανωτέρω κατηγοριών.

Σε κάθε περίπτωση η ΚΕΔΕ ζητά να κληθεί και να καταθέσει τις προτάσεις της ως προς την εξειδίκευση των όρων και προϋποθέσεων του νέου προγράμματος.

5. Κέντρα Πρόληψης της εξάρτησης.

Δεδομένου της συστηματικής υποχρηματοδότησης των Κέντρων Πρόληψης της Εξάρτησης, στο πλαίσιο της  προγραμματικής σύμβασης 2009-2013 μεταξύ των Υπουργείου Υγείας και Κοινωνικής Αλληλεγγύης, Υπουργείου Εσωτερικών, ΟΚΑΝΑ, ΚΕΔΕ, ΕΕΤΑΑ:

· Να προβλεφθεί η ομαλή ροή χρηματοδότησης  των Κέντρων Πρόληψης της εξάρτησης και από το Υπουργείο Υγείας και από το ΥΠ.ΕΣ.

· Να καταβληθούν τα οφειλόμενα  ποσά από το ΥΠΕΣ (ΚΑΠ)  για τα Κέντρα Πρόληψης.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
